# Službeni list C 472A/23.

| | ISSN 1977-1088 |
| --- | --- |
| Službeni list
  Europske unije | C 472A |
| | |
| Hrvatsko izdanje | Informacije i objave | Godište 64.23. studenoga 2021. |

ISSN 1977-1088

Službeni list

Europske unije

C 472A

Hrvatsko izdanje

Informacije i objave

Godište 64.23. studenoga 2021.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Ured Europske unije za intelektualno vlasništvo |
| 2021/C 472 A/01 | Obavijest o slobodnom radnom mjestu – Član žalbenog vijeća (EXT/21/109/AD 11/BOA) | 1 |

Sadržaj

Stranica

V.   Objave

ADMINISTRATIVNI POSTUPCI

Ured Europske unije za intelektualno vlasništvo

2021/C 472 A/01

Obavijest o slobodnom radnom mjestu – Član žalbenog vijeća (EXT/21/109/AD 11/BOA)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Ured Europske unije za intelektualno vlasništvo

| 23.11.2021 | HR | Službeni list Europske unije | CA 472/1 |
| --- | --- | --- | --- |

23.11.2021

HR

Službeni list Europske unije

CA 472/1

---

OBAVIJEST O SLOBODNOM RADNOM MJESTU

Član žalbenog vijeća (EXT/21/109/AD 11/BOA)

(2021/C 472 A/01)

Ured Europske unije za intelektualno vlasništvo (EUIPO), „Ured”, traži kandidate za popunjavanje dvaju radnih mjesta članova žalbenih vijeća Ureda.

| Naziv radnog mjesta | ČLAN ŽALBENOG VIJEĆA |
| --- | --- |
| Funkcijska skupina / razred | AD 11 |
| Vrsta ugovora | Član privremenog osoblja |
| Referentna oznaka | EXT/21/109/AD 11/BOA – Member |
| Rok za podnošenje prijava | 4. siječnja 2022. u ponoć prema lokalnom vremenu u Alicanteu (SEV) |
| Mjesto zaposlenja | Alicante, ŠPANJOLSKA |
| Predviđeni datum preuzimanja dužnosti | Od 1. srpnja 2022. |

Naziv radnog mjesta

ČLAN ŽALBENOG VIJEĆA

Funkcijska skupina / razred

AD 11

Vrsta ugovora

Član privremenog osoblja

Referentna oznaka

EXT/21/109/AD 11/BOA – Member

Rok za podnošenje prijava

4. siječnja 2022. u ponoć prema lokalnom vremenu u Alicanteu (SEV)

Mjesto zaposlenja

Alicante, ŠPANJOLSKA

Predviđeni datum preuzimanja dužnosti

Od 1. srpnja 2022.

1.   OSNOVNE INFORMACIJE

Povijesni i pravni kontekst

Ured je osnovan Uredbom Vijeća (EZ) br. 40/94 (1) (sada Uredba (EU) 2017/1001 Europskog parlamenta i Vijeća (2)) kao decentralizirana agencija Europske unije (EU) koja pruža zaštitu prava intelektualnog vlasništva poduzećima i inovatorima u EU-u i izvan njega. Uredbom Vijeća (EZ) br. 6/2002 (3) stvoren je registrirani dizajn Zajednice kojim također upravlja Ured, i kasnije, Uredbom (EU) br. 386/2012 Europskog parlamenta i Vijeća (4) Uredu je povjerena Europska promatračnica za povrede prava intelektualnog vlasništva.

Od osnivanja Ureda 1994. sjedište mu je u Alicanteu, u Španjolskoj, odakle Ured upravlja registracijom žigova EU-a i registriranih dizajna Zajednice, koji vrijede u cijelom EU-u. Rad na razini EU-a obuhvaća i konvergenciju alata i praksi u suradnji s partnerima u nacionalnim i regionalnim uredima za intelektualno vlasništvo u cijelom EU-u, korisnicima i ostalim institucijskim partnerima. Ti uredi zajedno čine Mrežu EU-a za intelektualno vlasništvo (EUIPN) te zajedničkim radom korisnicima omogućuju dosljedno iskustvo registracije na nacionalnoj razini i na razini EU-a.

Jezici Ureda su engleski, francuski, njemački, talijanski i španjolski. Međutim, određeni se postupci mogu provoditi na drugim službenim jezicima Europske unije.

Vođenje i upravljanje EUIPO-om te njegova struktura

Upravljačka struktura EUIPO-a sastoji se od Upravljačkog odbora i Odbora za proračun, a svakog od njih čine po jedan predstavnik iz svake države članice, dva predstavnika Europske komisije i jedan predstavnik Europskog parlamenta. EUIPO ima pravnu, administrativnu i financijsku autonomiju.

Vijeće odlučuje o imenovanju izvršnog direktora, jednog ili više zamjenika izvršnog direktora te predsjednika i predsjedateljâ žalbenih vijeća među kandidatima s popisa koji predlaže Upravljački odbor. Upravljački odbor zadužen je za odabir kandidata i za imenovanje članova žalbenih vijeća.

Izvršni direktor pravni je zastupnik Ureda i odgovoran je za njegovo upravljanje, a odgovara Upravljačkom odboru i Odboru za proračun. Izvršnom direktoru u radu pomaže jedan zamjenik izvršnog direktora ili više njih.

Proračun Ureda za 2021. iznosi otprilike 504 milijuna EUR, a broj je radnih mjesta u planu radnih mjesta 925.

EUIPO se sastoji od nekoliko funkcionalnih odjela, za koje je nadležan izvršni direktor i/ili zamjenik izvršnog direktora.

Iako su uključena u administrativni i upravljački sustav Ureda, žalbena vijeća osnovana su u skladu s Uredbom o žigu Europske unije kao posebna jedinica unutar Ureda s ciljem obavljanja neovisnog pregleda odluka Ureda, pri čemu je nastavak žalbenog postupka moguć pred sudovima Europske unije u Luksemburgu.

Žalbena vijeća trenutačno se sastoje od jednog predsjednika, četiriju predsjedatelja i šesnaest članova kojima pomaže pravno i administrativno osoblje. Predsjednik žalbenih vijeća te njihovi predsjedatelji i članovi odgovaraju Upravljačkom odboru Ureda. U žalbenim vijećima radi više od stotinu članova osoblja, te u radu sudjeluju Prijemni ured, Služba za znanje, informacije i podršku, Služba za alternativno rješavanje sporova te Služba za sudske postupke.

Tijekom 2020. podneseno je 2 479 žalbi te je donesena 2 561 odluka. Predsjednik žalbenih vijeća predsjeda predsjedništvom žalbenih vijeća, koje je odgovorno za utvrđivanje pravila i organizaciju rada tih vijeća, provodi odluke predsjedništva i dodjeljuje predmete pojedinom vijeću. Svakim žalbenim vijećem predsjeda predsjedatelj. Predsjednik žalbenih vijeća također predsjeda Velikim vijećem.

Dodatne informacije potražite na sljedećoj internetskoj stranici:

https://euipo.europa.eu/ohimportal/hr/home.

2.   DUŽNOSTI

Od člana žalbenog vijeća očekivat će se da razmatra predmete i sastavlja odluke o žalbama na prvostupanjske odluke Ureda (ispitivanje žigova ili dizajna, prigovori, brisanje iz registra i proglašenje dizajna ništavim).

Odluke žalbenog vijeća donose se u sastavu od tri člana, od kojih barem dva člana moraju biti pravne struke. U određenim posebnim slučajevima odluke donosi Veliko vijeće kojim predsjedava predsjednik žalbenih vijeća ili samo jedan član, koji mora biti pravne struke. Predsjednik žalbenih vijeća te predsjedatelji i članovi žalbenih vijeća neovisni su u svojem radu. Pri donošenju odluka nisu se obvezni pridržavati nikakvih uputa.

U skladu s odlukama koje donese predsjedništvo žalbenih vijeća članovi se mogu imenovati u sastav jednog žalbenog vijeća ili više njih.

Podložno pravilima koje predsjedništvo žalbenih vijeća svake godine utvrđuje u pogledu organizacije rada vijećâ, od svakog člana žalbenih vijeća očekuje se da na godišnjoj razini pripremi oko 130 nacrta odluka i da sudjeluje kao treći član u postupku odlučivanja u još približno 200 predmeta.

Članu u izvršavanju njegovih dužnosti pomažu članovi pravnog i administrativnog osoblja.

Od članova se može tražiti i da održavaju predavanja, sudjeluju na konferencijama i pridonose aktivnostima Službe za alternativno rješavanje sporova.

3.   KRITERIJI PRIHVATLJIVOSTI

Kandidati trebaju ispuniti sve uvjete navedene u nastavku do roka za podnošenje prijava da bi ih se uzelo u obzir u ovom postupku odabira:

Opći uvjeti (5)

| — | državljanstvo jedne od država članica Europske unije i uživanje svih građanskih prava, |
| --- | --- |

—

državljanstvo jedne od država članica Europske unije i uživanje svih građanskih prava,

| — | ispunjenje svih zakonskih obveza u pogledu služenja vojnog roka, |
| --- | --- |

—

ispunjenje svih zakonskih obveza u pogledu služenja vojnog roka,

| — | posjedovanje karakternih osobina (6) potrebnih za izvršavanje dužnosti povezanih s radnim mjestom, |
| --- | --- |

—

posjedovanje karakternih osobina (6) potrebnih za izvršavanje dužnosti povezanih s radnim mjestom,

| — | fizička sposobnost za obavljanje dužnosti povezanih s radnim mjestom, |
| --- | --- |

—

fizička sposobnost za obavljanje dužnosti povezanih s radnim mjestom,

| — | mogućnost kandidata da do kraja odradi puni petogodišnji mandat od očekivanog datuma preuzimanja dužnosti, prije nego što navrši dob za umirovljenje, odnosno prije kraja mjeseca u kojem navršava 66 godina (7). Očekivani datum preuzimanja dužnosti je 1. srpnja 2022., |
| --- | --- |

—

mogućnost kandidata da do kraja odradi puni petogodišnji mandat od očekivanog datuma preuzimanja dužnosti, prije nego što navrši dob za umirovljenje, odnosno prije kraja mjeseca u kojem navršava 66 godina (7). Očekivani datum preuzimanja dužnosti je 1. srpnja 2022.,

Obrazovanje

| — | stupanj obrazovanja koji odgovara završenom sveučilišnom studiju potvrđenom diplomom ako sveučilišni studij traje najmanje četiri godine ili više,
  ili |
| --- | --- |

—

stupanj obrazovanja koji odgovara završenom sveučilišnom studiju potvrđenom diplomom ako sveučilišni studij traje najmanje četiri godine ili više,

ili

| — | stupanj obrazovanja koji odgovara završenom sveučilišnom studiju potvrđenom diplomom i stručno iskustvo u trajanju od najmanje jedne godine ako sveučilišni studij traje najmanje tri godine, |
| --- | --- |

—

stupanj obrazovanja koji odgovara završenom sveučilišnom studiju potvrđenom diplomom i stručno iskustvo u trajanju od najmanje jedne godine ako sveučilišni studij traje najmanje tri godine,

Stručno iskustvo (8)

| — | U trenutku podnošenja prijave kandidat mora imati najmanje 15 godina stručnog iskustva (odnosno 16 godina u slučaju trogodišnjeg studija), stečenog nakon datuma završetka odgovarajućeg studija. |
| --- | --- |

—

U trenutku podnošenja prijave kandidat mora imati najmanje 15 godina stručnog iskustva (odnosno 16 godina u slučaju trogodišnjeg studija), stečenog nakon datuma završetka odgovarajućeg studija.

Od tih 15 godina stručnog iskustva:

| — | barem 10 godina mora biti stečeno na području intelektualnog vlasništva, od čega |
| --- | --- |

—

barem 10 godina mora biti stečeno na području intelektualnog vlasništva, od čega

| — | barem 5 godina mora biti iz područja žigova i/ili dizajna, |
| --- | --- |

—

barem 5 godina mora biti iz područja žigova i/ili dizajna,

Jezične vještine

| — | temeljito znanje jednog službenog jezika Europske unije (minimalna razina C1) – 1. jezik, |
| --- | --- |

—

temeljito znanje jednog službenog jezika Europske unije (minimalna razina C1) – 1. jezik,

| — | zadovoljavajuće znanje jednog od jezika Ureda (minimalna razina B2) u mjeri potrebnoj za izvršavanje dužnosti – 2. jezik (9). |
| --- | --- |

—

zadovoljavajuće znanje jednog od jezika Ureda (minimalna razina B2) u mjeri potrebnoj za izvršavanje dužnosti – 2. jezik (9).

Pet jezika Ureda su engleski (EN), francuski (FR), njemački (DE), talijanski (IT) i španjolski (ES). Navedene razine utvrđuju se prema zajedničkom europskom referentnom okviru za jezike.

4.   KRITERIJI ODABIRA / PREDNOSTI

Kriteriji u nastavku upotrijebit će se za odabir najkvalificiranijih kandidata za razgovor, koji će se u odnosu na njih pojedinačno ocijeniti:

| (a) | stručno iskustvo:






  — | dokazano iskustvo u obradi pravnih predmeta i/ili sličnim aktivnostima, posebno u kontekstu spisa iz područja intelektualnog vlasništva, te posebno žigova EU-a i dizajna, |
| --- | --- | --- |

(a)

stručno iskustvo:

—

dokazano iskustvo u obradi pravnih predmeta i/ili sličnim aktivnostima, posebno u kontekstu spisa iz područja intelektualnog vlasništva, te posebno žigova EU-a i dizajna,

| — | dokazano iskustvo u pravnim i/ili sudskim postupcima, kao i u pripremi sudskih predmeta i/ili povezanim daljnjim postupanjima, |
| --- | --- |

—

dokazano iskustvo u pravnim i/ili sudskim postupcima, kao i u pripremi sudskih predmeta i/ili povezanim daljnjim postupanjima,

| — | dokazano iskustvo rada u subjektima i/ili tijelima za intelektualno vlasništvo, među ostalim u institucijama i/ili agencijama EU-a, nacionalnim uredima za intelektualno vlasništvo i/ili drugim organizacijama i/ili poduzećima za intelektualno vlasništvo; |
| --- | --- |

—

dokazano iskustvo rada u subjektima i/ili tijelima za intelektualno vlasništvo, među ostalim u institucijama i/ili agencijama EU-a, nacionalnim uredima za intelektualno vlasništvo i/ili drugim organizacijama i/ili poduzećima za intelektualno vlasništvo;

| (b) | posebna tehnička znanja:






  — | vrlo dobro poznavanje zakonodavstva i sudske prakse u području intelektualnog vlasništva, posebno u vezi sa žigovima i dizajnima EU-a, |
| --- | --- | --- |

(b)

posebna tehnička znanja:

—

vrlo dobro poznavanje zakonodavstva i sudske prakse u području intelektualnog vlasništva, posebno u vezi sa žigovima i dizajnima EU-a,

| — | vrlo dobro poznavanje područja intelektualnog vlasništva u europskom kontekstu, uključujući pitanja krivotvorenja i povrede propisa, |
| --- | --- |

—

vrlo dobro poznavanje područja intelektualnog vlasništva u europskom kontekstu, uključujući pitanja krivotvorenja i povrede propisa,

| — | poznavanje općeg prava, politika, institucionalnog okvira i postupaka EU-a; |
| --- | --- |

—

poznavanje općeg prava, politika, institucionalnog okvira i postupaka EU-a;

| (c) | jezične vještine:






  — | stručno iskustvo rada na jeziku koji nije materinski jezik kandidata, |
| --- | --- | --- |

(c)

jezične vještine:

—

stručno iskustvo rada na jeziku koji nije materinski jezik kandidata,

| — | temeljito znanje engleskog ili njemačkog jezika (minimalno razina C1), koji može biti jedan od jezika čije se znanje zahtijeva u skladu s kriterijima prihvatljivosti navedenima u točki 3., |
| --- | --- |

—

temeljito znanje engleskog ili njemačkog jezika (minimalno razina C1), koji može biti jedan od jezika čije se znanje zahtijeva u skladu s kriterijima prihvatljivosti navedenima u točki 3.,

| — | temeljito znanje bilo kojeg drugog jezika Ureda (EN, FR, DE, IT, ES) (minimalno razina C1) osim jezika navedenih u točki 3. ove obavijesti o slobodnom radnom mjestu; |
| --- | --- |

—

temeljito znanje bilo kojeg drugog jezika Ureda (EN, FR, DE, IT, ES) (minimalno razina C1) osim jezika navedenih u točki 3. ove obavijesti o slobodnom radnom mjestu;

| (d) | drugo iskustvo i vještine:






  — | dokazana sposobnost rada u multikulturnom i/ili međunarodnom okružju; |
| --- | --- | --- |

(d)

drugo iskustvo i vještine:

—

dokazana sposobnost rada u multikulturnom i/ili međunarodnom okružju;

| (e) | obrazovanje:






  — | kvalifikacije u području pravnih znanosti (sveučilišna diploma ili poslijediplomsko obrazovanje u području prava, npr. magistar prava (LLM) ili jednakovrijedne kvalifikacije). |
| --- | --- | --- |

(e)

obrazovanje:

—

kvalifikacije u području pravnih znanosti (sveučilišna diploma ili poslijediplomsko obrazovanje u području prava, npr. magistar prava (LLM) ili jednakovrijedne kvalifikacije).

Uz navedene kriterije, kandidati pozvani na razgovor bit će ocijenjeni i na temelju sljedećih zahtjeva:

| (f) | kompetencije, osobito:






  — | komunikacija: jasno i precizno komuniciranje u govoru i u pismu, |
| --- | --- | --- |

(f)

kompetencije, osobito:

—

komunikacija: jasno i precizno komuniciranje u govoru i u pismu,

| — | analiza i rješavanje problema: sposobnost određivanja ključnih činjenica u složenim problemima i pronalaženja kreativnih i praktičnih rješenja, |
| --- | --- |

—

analiza i rješavanje problema: sposobnost određivanja ključnih činjenica u složenim problemima i pronalaženja kreativnih i praktičnih rješenja,

| — | rad s drugima: rad u suradnji s drugim članovima timova i drugim organizacijskim jedinicama te poštovanje razlika među ljudima; stvaranje osjećaja timskog duha poticanjem zajedničkih ciljeva i razmjene znanja i iskustva, |
| --- | --- |

—

rad s drugima: rad u suradnji s drugim članovima timova i drugim organizacijskim jedinicama te poštovanje razlika među ljudima; stvaranje osjećaja timskog duha poticanjem zajedničkih ciljeva i razmjene znanja i iskustva,

| — | učenje i razvoj: razvijanje i poboljšavanje osobnih vještina i znanja o organizaciji i njezinu okružju; predanost osposobljavanju drugih, razmjeni znanja te sustavnom poboljšavanju metoda rada, |
| --- | --- |

—

učenje i razvoj: razvijanje i poboljšavanje osobnih vještina i znanja o organizaciji i njezinu okružju; predanost osposobljavanju drugih, razmjeni znanja te sustavnom poboljšavanju metoda rada,

| — | utvrđivanje prioriteta i organizacija: sposobnost određivanja prioriteta kada su u pitanju najvažniji zadatci, fleksibilnost u radu i učinkovita organizacija vlastitog radnog opterećenja i radnog opterećenja drugih, |
| --- | --- |

—

utvrđivanje prioriteta i organizacija: sposobnost određivanja prioriteta kada su u pitanju najvažniji zadatci, fleksibilnost u radu i učinkovita organizacija vlastitog radnog opterećenja i radnog opterećenja drugih,

| — | kvaliteta i rezultati: preuzimanje osobne odgovornosti i inicijative za visokokvalitetno izvršavanje posla u okviru utvrđenih postupaka; pokazivanje jasne usmjerenosti na klijente (unutarnje i vanjske); ugrađivanje sustavnih i metodičkih procesa u vlastite projekte i rad te u projekte i rad tima, |
| --- | --- |

—

kvaliteta i rezultati: preuzimanje osobne odgovornosti i inicijative za visokokvalitetno izvršavanje posla u okviru utvrđenih postupaka; pokazivanje jasne usmjerenosti na klijente (unutarnje i vanjske); ugrađivanje sustavnih i metodičkih procesa u vlastite projekte i rad te u projekte i rad tima,

| — | izdržljivost: zadržavanje učinkovitosti pod radnim pritiskom, fleksibilnost i prilagodljivost promjenjivom radnom okružju; motivacija drugih da postupaju na isti način te prilagođavanje vlastitog pristupa i pristupa tima kako bi se uzele u obzir promjenjive okolnosti, |
| --- | --- |

—

izdržljivost: zadržavanje učinkovitosti pod radnim pritiskom, fleksibilnost i prilagodljivost promjenjivom radnom okružju; motivacija drugih da postupaju na isti način te prilagođavanje vlastitog pristupa i pristupa tima kako bi se uzele u obzir promjenjive okolnosti,

| — | vodstvo: vođenje ljudi i timova te upravljanje njima s ciljem ostvarivanja rezultata. |
| --- | --- |

—

vodstvo: vođenje ljudi i timova te upravljanje njima s ciljem ostvarivanja rezultata.

5.   POSTUPAK ODABIRA

Općenito

Postupak odabira obavit će se uz kontrolu Upravljačkog odbora Ureda.

Preliminarni rad

Pripremni pododbor koji imenuje Upravljački odbor provest će preliminarnu evaluaciju prijava te će obaviti razgovore s najkvalificiranijim kandidatima.

S prihvatljivim kandidatima čije su prijave među najboljima u skladu s kriterijima za odabir objašnjenima u točki 4. može se stupiti u kontakt radi provjere njihovih jezičnih vještina, kao i radi dokazivanja njihova stručnog iskustva i/ili drugih vještina, znanja i kompetencija. Kandidati s kojima se stupi u kontakt tijekom faze predodabira ne moraju nužno biti pozvani na razgovor jer uspostavljanje takve vrste kontakta može biti jedan od koraka u odabiru najprikladnijih kandidata koji će biti pozvani na razgovor.

Pripremni pododbor obavijestit će kandidate o statusu postupka u skladu s nadležnostima koje mu je dodijelio Upravljački odbor.

Razgovor

Razgovori će se održati u Alicanteu ili putem interneta. Kandidati pozvani na razgovor bit će unaprijed obaviješteni o datumu i vremenu održavanja razgovora. Razgovor će se voditi na jednom od jezika Ureda (EN, FR, DE, IT, ES) koji nije materinski jezik kandidata naveden u obrascu za prijavu.

Razgovorom se provjerava znanje i iskustvo kandidata u pogledu pitanja povezanih s dužnostima koje će obavljati kako bi se ocijenila njihova prikladnost za izvršavanje zadataka, u skladu s aspektima navedenima u ovoj obavijesti o slobodnom radnom mjestu.

Od podnositelja prijave može se zatražiti da obave dodatne razgovore ili testove uz već navedene.

Pripremni pododbor sastavit će izvješće o pripremnom radu za Upravljački odbor.

Popis uspješnih kandidata i imenovanje

Upravljački odbor odlučit će o sastavljanju popisa s imenima četiriju uspješnih kandidata za imenovanje dvaju članova žalbenih vijeća. Upravljački odbor usvojit će popis četiriju kandidata koji se uvrštavaju na popis uspješnih kandidata te će donijeti odluku o imenovanju dvaju članova među kandidatima uvrštenim na popis uspješnih kandidata.

Uvrštavanje na popis uspješnih kandidata ne jamči zapošljavanje. Popis uspješnih kandidata bit će valjan sve dok dva imenovana kandidata ne preuzmu dužnost.

6.   UVJETI ZAPOSLENJA

Odabrane kandidate imenuje Upravljački odbor Ureda na razdoblje od pet godina. U tom smislu napominjemo da kandidat mora biti u mogućnosti do kraja odraditi prvi puni petogodišnji mandat prije nego što navrši dob za umirovljenje, tj. prije kraja mjeseca u kojem navršava 66 godina (10), od datuma kada je kandidat predložen i kada je postignut dogovor o početku službe.

Jednom ili više imenovanih kandidata bit će ponuđen ugovor kao članu privremenog osoblja u skladu s člankom 2. točkom (a) Uvjeta zaposlenja ostalih službenika Europske unije (CEOS) (11) u kategoriji AD, razredu 11.

Trenutačna osnovna mjesečna plaća koja odgovara prvom stupnju unutar tog razreda iznosi 10 315,83 EUR. Postoje dodatni elementi plaće koji se odnose na bračno stanje i uzdržavanu djecu. Nadalje, osiguravaju se razne naknade za preseljenje i putovanje, kao i za osiguranje od nezgoda te zdravstveno i mirovinsko osiguranje. Plaća podliježe porezu EU-a i drugim odbitcima utvrđenima u CEOS-u. Međutim, oslobođena je od svih nacionalnih poreza. Uzdržavana djeca mogu besplatno pohađati Europsku školu u Alicanteu.

Mandat člana žalbenog vijeća imenovanog na temelju ovog postupka odabira može se produljiti za dodatno razdoblje od pet godina u skladu s člankom 166. stavkom 5. Uredbe o žigu Europske unije ili do dobi za umirovljenje ako član žalbenog vijeća navrši tu dob tijekom novog mandata, nakon što Upravljački odbor prethodno pozitivno ocijeni njegov rad i nakon savjetovanja s predsjednikom žalbenih vijeća.

Zaposlenje se prekida na kraju mandata ili na zahtjev imenovanog kandidata, uz otkazni rok od tri mjeseca.

Neovisnost i izjava o interesima

Na temelju članka 166. Uredbe o žigu Europske unije, članovi žalbenih vijeća neovisni su u svojem radu. Pri donošenju odluka nisu se obvezni pridržavati nikakvih uputa. Članovi se u potpunosti moraju posvetiti izvršavanju svojih dužnosti te se ne smiju voditi osobnim ni nacionalnim interesima, kao ni bilo kakvim vanjskim utjecajima. Ne smiju biti razriješeni dužnosti, osim ako za to postoje ozbiljni razlozi te ako Sud donese odgovarajuću odluku u skladu s postupkom propisanim člankom 166. stavkom 6. Uredbe o žigu Europske unije.

Stoga imenovani članovi moraju dati izjavu o preuzimanju obveze neovisnog djelovanja u javnom interesu te izjavu o interesima za koje bi se moglo smatrati da dovode u pitanje njihovu neovisnost. Podnositelji prijave u prijavi moraju potvrditi svoju spremnost da tako postupe.

Zbog osobite prirode funkcija od podnositelja prijave pozvanih na razgovore zahtijevat će se potpisivanje izjave o njihovim prošlim, trenutačnim i/ili predvidljivim interesima za koje bi se moglo smatrati da dovode u pitanje njihovu neovisnost.

7.   NAČIN PRIJAVE

Kandidati se moraju koristiti obrascem za prijavu dostupnim na internetskoj stranici Ureda: https://euipo.europa.eu/ohimportal/en/vacancies.

Prijave se šalju e-poštom na sljedeću e-adresu: MBBCSecretariat@euipo.europa.eu.

Prijave moraju biti zaprimljene prije ponoći 4. siječnja 2022.

Posebno napominjemo da se moraju popuniti svi odjeljci obrasca. Nepotpuni obrasci za prijavu (na primjer obrazac s napomenom „pogledati životopis ili motivacijsko pismo privitku”) neće se razmatrati.

Od kandidata pozvanih na razgovor (vidjeti točku 5. „Postupak odabira”) također će se tražiti da prije razgovora, u roku koji je za tu potrebu utvrdio pripremni pododbor, dostave dokaz o ispunjavanju zahtjeva utvrđenih u ovoj obavijesti o slobodnom radnom mjestu te o drugim kvalifikacijama i iskustvima koje su naveli u prijavi:

| — | kopiju identifikacijske isprave (kao što je putovnica ili osobna iskaznica), |
| --- | --- |

—

kopiju identifikacijske isprave (kao što je putovnica ili osobna iskaznica),

| — | kopije diploma, |
| --- | --- |

—

kopije diploma,

| — | kopije potvrda koje se odnose na stručno iskustvo navedeno u točki 3. |
| --- | --- |

—

kopije potvrda koje se odnose na stručno iskustvo navedeno u točki 3.

Ostali dokumenti, osobito životopis, neće se razmatrati. Napominjemo da se sve kvalifikacije ili stručno iskustvo koji se ne mogu potkrijepiti dokumentarnim dokazima, kao što su kopije diploma ili potvrde o zaposlenju, neće uzimati u obzir i da to može dovesti do odbacivanja prijave.

8.   JEDNAKE MOGUĆNOSTI

Ured provodi politiku jednakih mogućnosti te prihvaća prijave bez razlikovanja na temelju spola, rase, boje kože, etničkog ili društvenog podrijetla, genetskih osobina, jezika, vjere ili uvjerenja, političkog ili bilo kojeg drugog mišljenja, pripadnosti nacionalnoj manjini, imovine, rođenja, invaliditeta, dobi ili seksualne orijentacije.

9.   ZAŠTITA OSOBNIH PODATAKA

Kao tijelo odgovorno za organizaciju postupka odabira, Ured jamči da se osobni podatci podnositelja prijava obrađuju u skladu s Uredbom (EU) 2018/1725 Europskog parlamenta i Vijeća (12).To se naročito odnosi na povjerljivost i sigurnost takvih podataka.

10.   ŽALBA

Ako kandidat smatra da je oštećen određenom odlukom, može podnijeti žalbu u skladu s člankom 90. stavkom 2. Pravilnika o osoblju za dužnosnike Europske unije („Pravilnik o osoblju”) na sljedeću adresu:

| EUIPO – European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| ŠPANJOLSKA |

EUIPO – European Union Intellectual Property Office

Human Resources Department

Avenida de Europa, 4

03008 Alicante

ŠPANJOLSKA

Također može podnijeti žalbu pred sudom u skladu s člankom 270. Ugovora o funkcioniranju Europske unije te s člankom 91. Pravilnika o osoblju na sljedeću adresu:

| General Court |
| --- |
| Rue du Fort Niedergrünewald |
| L – 2925 Luxembourg |
| LUKSEMBURG |

General Court

Rue du Fort Niedergrünewald

L – 2925 Luxembourg

LUKSEMBURG

Pojedinosti o podnošenju žalbe potražite na internetskoj stranici Općeg suda: https://curia.europa.eu/jcms/jcms/Jo2_7033/hr/.

11.   DODATNE INFORMACIJE

Sve zahtjeve za dodatne informacije ili komunikaciju s Uredom, pripremnim pododborom ili Upravljačkim odborom u vezi s ovim postupkom odabira treba uputiti na sljedeću adresu e-pošte: MBBCSecretariat@euipo.europa.eu.

Podnositelje prijava podsjeća se da je rad pripremnog pododbora povjerljiv. Podnositelji prijava ne smiju izravno ili neizravno kontaktirati s članovima tog odbora, niti to itko drugi smije učiniti u njihovo ime.

Bilješke:

Smatra se da se svako spominjanje osobe muškog roda u ovoj obavijesti odnosi i na osobe ženskog roda.

U slučaju nedosljednosti među različitim jezičnim verzijama, ispravnom se smatra verzija na engleskom jeziku.

---

(1)  SL L 11, 14.1.1994., str. 1.

(2)  Uredba (EU) 2017/1001 Europskog parlamenta i Vijeća od 14. lipnja 2017. o žigu Europske unije (SL L 154, 16.6.2017., str. 1.).

(3)  Uredba Vijeća (EZ) br. 6/2002 od 12. prosinca 2001. o dizajnu Zajednice (SL L 3, 5.1.2002., str. 1.).

(4)  Uredba (EU) br. 386/2012 Europskog parlamenta i Vijeća od 19. travnja 2012. o povjeravanju Uredu za usklađivanje na unutarnjem tržištu (žigovi i dizajni) zadaća u vezi s provedbom prava intelektualnog vlasništva, uključujući i okupljanje predstavnika javnog i privatnog sektora u okviru Europske promatračnice za povrede prava intelektualnog vlasništva (SL L 129, 16.5.2012., str. 1.).

(5)  Vidjeti članak 12. Uvjeta zaposlenja ostalih službenika Europske unije (CEOS).

(6)  Kandidat osobito ne smije biti prethodno osuđivan ili proglašen krivim za kazneno djelo.

(7)  U skladu s člankom 47. točkom (a) CEOS-a.

(8)  Stručno iskustvo računa se od datuma stjecanja odgovarajuće diplome koja se zahtjeva prema prethodno navedenom kriteriju prihvatljivosti „Obrazovanje”.

(9)  1. i 2. jezik moraju biti različiti.

(10)  U skladu s člankom 47. točkom (a) CEOS-a.

(11)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR.

(12)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---